ตัวแทนผู้บริหาร CP รับข้อเรียกร้องจากประชาชน 19 จังหวัด ขอให้รับผิดชอบการระบาดปลาหมอคางดำ
.
วันนี้ (13 มกราคม) ตัวแทนประชาชนจาก 19 จังหวัด ประมาณ 150 คน รวมตัวกันที่หน้าอาคาร ซี.พี. ทาวเวอร์ ถนนสีลม เพื่อยื่นข้อเรียกร้องถึงบริษัท เครือเจริญโภคภัณฑ์ จำกัด (CP) และบริษัท เจริญโภคภัณฑ์อาหาร จำกัด (มหาชน) (CPF) เรียกร้องให้แสดงความรับผิดชอบต่อรายงานการระบาดของปลาหมอคางดำ
.
ธีระ วงษ์เจริญ อดีตรองประธานสภาเกษตรกรแห่งชาติ และอดีตผู้ช่วยรัฐมนตรีกระทรวงเกษตรและสหกรณ์ ในฐานะเกษตรกรจังหวัดจันทบุรี อ่านจดหมายเปิดผนึกถึง ธนินท์ เจียรวนนท์ ประธานอาวุโสเครือเจริญโภคภัณฑ์, สุภกิต เจียรวนนท์ ประธานกรรมการ และคณะกรรมการบริษัทเครือเจริญโภคภัณฑ์อาหารจำกัด เนื้อหาจดหมายเรียกร้องให้บริษัท CPF แสดงความรับผิดชอบ หลังมีรายงานการระบาดของปลาหมอคางดำที่เริ่มต้นระบาดตั้งแต่ปลายปี 2544-2555 และบัดนี้ลุกลามไปถึง 19 จังหวัดแล้ว

(ต่อ)